Alfred James Jolson

**Alfred James Jolson**, S.J., (født 18. juni 1928 i Bridgeport i Connecticut i USA, død 21. mars 1994 i Pittsburgh i Pennsylvania i USA) var en amerikansk jesuitt som etter virke i tre verdensdeler ble katolsk biskop i en fjerde, i Reykjavík på Island.
## Liv og virke
### Bakgrunn
Alfred J. Jolson var sønn av Alfred James Jolson sr. og hans hustru Justine Elizabeth (født Houlihan). Hans bestefar, Gudmundur Hjaltasen, var islandskfødt innvandrer til USA i 1905. 
 
Etter *Fairfield College Preparatory School* gikk han i 1946 inn i jesuittenes New England-provins. Han studerte så ved Shadowbrook i Lenox i Massachusetts, og deretter ved det amerikanske Boston College og det engelske Weston College. Fra Harvard University tok han en MBA, ved Det pavelige universitet Gregoriana tok han doktorgrad i økonomi.

### Prest
Alfred Jolson ble presteviet den 14. juni 1958 av erkebiskop Richard James Cushing av Boston. 

Så ble han sendt til Irak, og var professor ved Al-Hikma-universitetet i Bagdad, en institusjon som var blitt grunnlagt av amerikanske og irakiske jesuitter. Ved dette universitetet hadde han stillingen som dekan for forretningsavdelingen og holdt forelesninger i personaladministrasjon og industriell ledelse.

I 1964 vendte han tilbake til Boston College hvor han ble president for *SOS Honours Program* og fungerte som dekan i ett år. I løpet av denne tiden var han direktør for *Newton Chamber of Commerce*. 

Han underviste som lærer og professor i flere år på flere jesuittiske utdannelsesinstitusjoner i USA, som på Saint Joseph's University i Philadelphia), Italia og Zimbabwe (der han underviste på St. George's College i Harare). 

Fra 1986 til han ble utnevnt til biskop var han professor i økonomi ved Wheeling Jesuit University i Vest-Virginia.

### Biskop av Reykjavík
Jolson ble utnevnt til katolsk biskop av Reykjavík på Island av pave Johannes Paul II den 12. desember 1987. Han ble bispeviet den 6. februar 1988 av kardinal John Joseph O'Connor, erkebiskop av New York,  og medkonsekrantene biskop Paul Verschuren, S.C.I. av Helsinki og biskop Walter William Curtis av Bridgeport i Connecticut i USA.

Bispedømmet omfattet hele Island. Han døde i mars 1994 etter en *bypass*-operasjon i *Mercy Hospital* i Pittsburgh.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal John Joseph O'Connor  (1920-2005) *1958
* Biskop *Alfred James Jolson*, S.J.
## Referanser

## Eksterne lenker
*Roman Catholic Diocese of Reykjavík